
Číslo spisu                          Mgr.Peter Kvoriak/0482819728                                            Brezno
V-1941/2026                                                                                                               02.09.2026

R O Z H O D N U T I E

Okresný úrad Brezno, katastrálny odbor  ako orgán príslušný podľa § 18 ods. 1 písm. a) zákona č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam, v znení nesk. predpisov, v súlade s § 47 zák. č. 71/1967 Zb. o správnom konaní v znení nesk. predpisov rozhodovať v katastrálnom konaní o povolení vkladu – vlastníckeho práva do katastra nehnuteľností na základe kúpnej zmluvy č.30072026 zo dňa 30.07.2026,  medzi účastníkmi konania :

1/ Obec Polomka, so sídlom Osloboditeľov 12 , 976 66 Polomka, IČO: 00 313 762
(predávajúci) 
2/ PhDr. Ingrid. Ostermann M.A., r. Cesnaková, nar. 22.06.1982, Auweg 18A, Inzing 6401, Rakúska republika  
(kupujúca)

r o z h o d o l:

Okresný úrad Brezno, katastrálny odbor podľa § 31a  písm. c) zákona  č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam, v znení nesk. predpisov konanie V-1941/2026 o vklade vlastníckeho práva do katastra nehnuteľností na základe kúpnej zmluvy prerušuje na dobu 30 dní od dňa doručenia tohto rozhodnutia.
O d ô v o d n e n i e :

Na Okresný úrad Brezno, katastrálny odbor bol dňa 03.08.2026 doručený návrh na vklad vlastníckeho práva do katastra nehnuteľností na základe kúpnej zmluvy medzi horeuvedenými  účastníkmi  konania. 

Podľa §31 ods.1 zákona č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam, v znení nesk. predpisov (ďalej len ,,katastrálny zákon“), okresný úrad preskúma zmluvu z hľadiska, či obsahuje podstatné náležitosti zmluvy, či je úkon urobený v predpísanej forme, či je prevodca oprávnený nakladať s nehnuteľnosťou, či sú prejavy vôle dostatočne určité a zrozumiteľné, či zmluvná voľnosť alebo právo nakladať s nehnuteľnosťou nie sú obmedzené, či zmluva neodporuje zákonu, či zákon neobchádza a či sa neprieči dobrým mravom. Pri rozhodovaní o vklade prihliada okresný úrad aj na skutkové a právne skutočnosti, ktoré by mohli mať vplyv na povolenie vkladu.  

V rámci  preskúmavania vyššie uvedených skutočností Okresný úrad Brezno, katastrálny odbor dospel k nasledovnému záveru:



Podľa §42 ods.2 písm. a) katastrálneho zákona zmluva, verejná listina alebo iná listina obsahujú označenie účastníkov práv k nehnuteľnostiam; ak ide o fyzickú osobu, meno, priezvisko, rodné priezvisko, dátum narodenia, rodné číslo a miesto trvalého pobytu, ak ide o právnickú osobu, názov, sídlo a identifikačné číslo, ak ho má pridelené, prípadne iné identifikačné údaje,

V predloženej kúpnej zmluve má predávajúci nesprávne uvedené identifikačné číslo organizácie (IČO). 

Okresný úrad  Brezno, katastrálny odbor  Vás vyzýva, aby ste uvedené nedostatky zmluvy odstránili formou písomného dodatku k zmluve v dvoch vyhotoveniach tak že v dodatku odstránite uvedené nedostatky. Dodatok je potrebné spísať rovnakou formou ako je spísaná zmluva, ktorej ustanovenia sa dodatkom menia a dopĺňajú.

Podľa §24 ods.1 písm. a) katastrálneho zákona návrh na začatie katastrálneho konania musí obsahovať identifikačné údaje navrhovateľa v rozsahu, meno, priezvisko, rodné priezvisko, dátum narodenia, rodné číslo, alebo ak ide o cudzinca iný identifikátor, miesto trvalého pobytu, adresu na doručovanie v tuzemsku, ak je odlišná od miesta trvalého pobytu, údaj o štátnej príslušnosti, ak ide o fyzickú osobu, názov, identifikačné číslo, sídlo, adresu na doručovanie, ak je odlišná od sídla, ak ide o právnickú osobu,

V predloženom návrhu na vklad má predávajúci nesprávne uvedené identifikačné číslo organizácie (IČO). 

Podľa §24 ods. 1 písm. h) katastrálneho zákona návrh na začatie katastrálneho konania musí obsahovať údaj o mieste a dátume zverejnenia povinne zverejňovanej zmluvy, ak ide o povinne zverejňovanú zmluvu.

Podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení zákona č. 546/2010 Z. z., ktorý nadobudol účinnosť 1. januárom 2011 sú ministerstvá, ústredné orgány štátnej správy, verejnoprávne inštitúcie a ich podriadené organizácie povinné zverejňovať zmluvy ako aj dodatky k zmluvám, ktoré sa týkajú nakladania s verejnými prostriedkami v Centrálnom registri zmlúv, ktorý vedie Úrad vlády SR. 
Od 31.3.2022 sú povinné zverejňovať zmluvy v Centrálnom registri zmlúv aj obce, vyššie územné celky a iné organizácie. 

Do návrhu uveďte údaj o tom že predmetná zmluva bola zverejnená v Centrálnom registri zmlúv SR s dňom jej zverejnenia prípadne doložte potvrdenie o zverejnení zmluvy v CRZ

Podľa §1 ods.2 zákona č. 138/1991 Zb. o majetku obcí v znení nesk. predpisov majetok obce tvoria nehnuteľné veci a hnuteľné veci vrátane finančných prostriedkov, ako aj pohľadávky a iné majetkové práva, ktoré sú vo vlastníctve obce podľa tohto zákona alebo ktoré nadobudne obec do vlastníctva prechodom z majetku Slovenskej republiky na základe tohto zákona alebo osobitného predpisu, alebo vlastnou činnosťou.

Podľa §9a ods. 15 písm. f) zákona č. 138/1991 Zb. o majetku obcí v znení nesk. predpisov obec nie je povinná vykonať obchodnú verejnú súťaž, dražbu a ani priamy predaj pri prevode majetku obce z dôvodu hodného osobitného zreteľa, o ktorom obecné zastupiteľstvo rozhodne trojpätinovou väčšinou všetkých poslancov, ak sú splnené tieto podmienky: 
1. zámer previesť majetok obce týmto spôsobom a všeobecnú hodnotu prevádzaného majetku obec zverejní na úradnej tabuli, na svojom webovom sídle, ak ho má obec zriadené, a iným vhodným spôsobom najmenej 15 dní pred schvaľovaním prevodu a tieto údaje sú zverejnené najmenej do schválenia prevodu,
2. osobitný zreteľ je zdôvodnený v súlade so zásadami hospodárenia s majetkom obce

Okresný úrad Brezno, katastrálny odbor Vás vyzýva, aby ste k podanému návrhu na vklad doložili, potvrdenie o zverejnení zámeru odpredať majetok obce Polomka z dôvodu osobitného zreteľa z uvedením miesta a času zverejnenia zámeru. 

Okresný úrad  Brezno, katastrálny odbor  Vás vyzýva, aby ste uvedené nedostatky návrhu na vklad odstránili formou písomného dodatku k návrhu na vklad  v jednom vyhotovení tak, že do návrhu doplníte vyššie uvedené skutočnosti a doložíte požadované listiny

Ak v uvedenej lehote uvedené nedostatky neodstránite, Okresný úrad Brezno, katastrálny odbor podľa §31b ods.1 písm. f) zákona č. 162/1995 Z.z. o katastri nehnuteľností a o zápise vlastníckych a iných práv k nehnuteľnostiam, v znení nesk. predpisov konanie zastaví.  

Poučenie o opravnom prostriedku : Proti tomuto rozhodnutiu sa podľa § 29 ods. 3 zákona č. 71/1967 Zb. o správnom konaní (správny poriadok) v znení neskorších predpisov nemožno odvolať. 
	Toto rozhodnutie je podľa § 177 a nasl. zákona č. 162/2015 Z. z. Správny súdny poriadok preskúmateľné súdom po nadobudnutí právoplatnosti.
 
                             

                                                   

                                                                                                   Mgr. Peter Kvoriak
                                                                                                          hlavný radca










Rozhodnutie sa doručuje :
1/ Obec Polomka, so sídlom Osloboditeľov 12 , 976 66 Polomka, 
2/ PhDr. Ingrid. Ostermann M.A., Auweg 18A, Inzing 6401, Rakúska republika  

